BÉRLETI SZERZŐDÉS

,amely létrejött egyrészről Bácsalmás Város Önkormányzata (székhely: 6430 Bácsalmás, Gróf Teleki J. u. 4-8.; törzskönyvi azonosító szám: 724320; adószám: 15724320-2-03; statisztikai számjel: 15724320-8411-321-03; teljesítésre nyitva álló bankszámlaszám: 51000015-10009990-00000000, képviseletében Németh Balázs polgármester), mint bérbeadó (a továbbiakban: Bérbeadó),

másrészről ………………………………………….. (székhely: ……………………………; nyilvántartási szám: ………………………….; adószám: ………………………….; képviselő: ………………………………………….), mint bérlő (továbbiakban: Bérlő)

A Bérbeadó és a Bérlő a továbbiakban együttesen: „Felek”.
között az alulírott helyen és időben, az alábbi feltételek szerint:

I.

Bérleti rendelkezések

A. Bérbeadó kijelenti és szavatolja, hogy a Bács-Kiskun Megyei Kormányhivatal Bácsalmási Járási Hivatal Földhivatali Osztályánál Bácsalmási belterületi 1716/10 hrsz. alatt felvett, az ingatlan-nyilvántartásban jelenleg beépítetlen terület művelési ágban nyilvántartott 13864 m2 összterületű ingatlan 1/1 arányú tulajdoni hányadával rendelkezik. (továbbiakban: Bérlemény) 
Az ingatlanon Bérbeadó Bácsalmás Város Önkormányzata a „TOP-1.1.1-15-BK1-2016-00008” azonosító számú „Iparterület fejlesztése Bácsalmáson” megnevezésű projekt keretében Iparterület kialakítására irányuló fejlesztést, közmű kiépítést hajtott végre. 
A tulajdoni lapon széljegy nem található, további hatályos bejegyzést a tulajdoni lap nem tartalmaz.
1. Bérbeadó bérbe adja, Bérlő pedig ………………………………………………..gazdasági tevékenysége végzése céljából bérbe veszi a Bérleményt. 

2. Bérbeadó szavatol azért, hogy a Bérlemény a jelen Szerződés teljes időtartama alatt szerződésszerű használatra alkalmas, és megfelel a jelen Szerződés és a vonatkozó jogszabályok előírásainak, valamint azért, hogy harmadik személynek nincs a Bérleményre vonatkozóan olyan joga, amely a Bérlőt a használatban korlátozza vagy megakadályozza. Bérlő a Bérleményt korlátozás nélkül, akadálymentesen használhatja, és a Bérlemény a jelen szerződésben meghatározott cél rendeltetésszerű megvalósítására alkalmas.
3. Bérlő jelen szerződés aláírásával kötelezettséget vállal arra, hogy a Bérleményt rendeltetésszerűen kezeli és használja. Bérbeadó a rendeltetésszerű használatot, valamint a szerződésben foglalt kötelezettségek teljesítését a bérlő szükségtelen háborítása nélkül, előzetes értesítés mellett ellenőrizheti.

4. Bérbeadó mindenkor köteles a használati cél megvalósításához szükséges tulajdonosi/bérbeadói hozzájárulásokat Bérlő részére kiállítani, így különösen a Bérlő tevékenységéhez esetlegesen szükséges hatósági engedélyek beszerzése érdekében. Bérbeadó jelen szerződés aláírásával kifejezetten megadja hozzájárulását ahhoz is, hogy a Bérlő a cégbíróság (illetékes szerv) felé a Bérleményt, mint telephelyet bejelentse.
5. A Bérlemény bérleti díja havi 402.056.-Ft.+ ÁFA, azaz négyszázkettőezer-ötvenhat forint plusz ÁFA, amely 2025. június 1. napjától kezdődően a Bérlemény tényleges használatától függetlenül, előre, havonta fizetendő a Bérbeadó Takarékbanknál vezetett 51000015-10009990 számú bankszámlájára történő átutalás útján.  

Az aktuális havi Bérleti Díjról a Bérbeadó a tárgyhó ötödik napjáig kiállítja és megküldi számláját a Bérlő részére.
6. Felek a bérleti díjat minden év január 1.-től a KSH által az előző év vonatkozásában közzétett fogyasztói árindex alapul vételével indexálják.
7. A jelen Szerződésből eredő kötelezettségek biztosítására Bérlő a jelen Szerződés aláírásától számított 15 napon belül biztosítékként átutal a Bérbeadónak 1 havi nettó Bérleti Díjnak megfelelő összegű, 402.056.--Ft., azaz négyszázkettőezer-ötvenhat forint összegű biztosítékot. A Biztosíték a jelen Szerződés megszűnése esetén visszajár, azonban a Bérbeadó jogosult abból a Szerződéssel kapcsolatos igényeit közvetlenül kielégíteni.
8. Felek megállapodnak abban, hogy Bérbeadó a Bérleményt 2025. június 1. napján adja Bérlő birtokába. A birtokátruházásról a Felek jegyzőkönyvet vesznek fel, amelyben rögzítik az Ingatlanhoz esetlegesen tartozó mérőórák állását, valamint a birtokba adással kapcsolatban a Felek által jelentősnek tartott egyéb tényeket és körülményeket. 
9. Birtokba adástól kezdődően Bérlőt terhelik az ingatlannal kapcsolatos közüzemi díjak, költségek, kiadások és ettől az időponttól kezdődően Bérlő viseli a kárveszélyt. 

10. A bérlő a birtokátruházás napjától kezdve jogosult és köteles a Bérleményt folyamatosan, rendeltetésszerűen, a vonatkozó jogszabályi rendelkezések és hatósági előírások betartásával kizárólag …………………………………………………..céljára használni. A tevékenység folytatásához szükséges engedélyek, hozzájárulások beszerzése a Bérlő kötelezettsége A konkrét gazdasági tevékenységre vonatkozó jogszabályi előírásoknak, szabályzatoknak történő megfelelés, az ehhez szükséges építés-kialakítás költségei Bérlőt terhelik. Bérlő kifejezetten vállalja, hogy ezen költségekkel kapcsolatosan semmiféle megtérítési, beszámítási igényt Bérbeadó felé nem érvényesít. Az ingatlanban más tevékenységet folytatni kizárólag a Bérbeadó előzetes, írásbeli hozzájárulásával lehetséges.
11. A bérlő köteles a Bérlemény állagát megóvni. A Bérlő felelős az Ingatlan használatára és tevékenységére vonatkozó valamennyi jogszabály és hatósági előírás betartásáért.

12. A Bérlő köteles a Bérlemény rendeltetésszerű használatával együtt járó karbantartási munkákat rendszeresen, a saját költségén elvégezni. Az ezen túlmenő karbantartási és korszerűsítési munkákat a Bérbeadó köteles saját költségén elvégezni.

13. Bérlő tudomással bír arról, hogy a Bérlemény ingatlan a bácsalmási iparterületi fejlesztés projekt egyik fejlesztéssel érintett ingatlanja. Bérlő az iparterületi fejlesztéssel kapcsolatos közművesítést, egyéb kapcsolódó munkálatokat tűrni köteles.

14. A bérleti jogviszony 2025. június 1. napjától kezdődő hatállyal határozatlan időtartamra jön létre. 
15. Megszűnik a bérleti jogviszony, ha 

15. a Felek a jelen bérleti szerződést közös megegyezéssel megszüntetik;
15. a Felek bármelyike a bérleti szerződést indokolás nélküli rendes felmondással, 6 hónapos felmondási idővel felmondja;
15. bármely fél írásban azonnali hatályú felmondással él;
15. bármely fél megszűnésével;

16. Szerződő Felek kifejezetten megállapodnak abban, hogy a Bérleti Szerződés megszüntetését, annak hatályba lépésétől számított 10 évig rendes felmondással Bérbeadó nem kezdeményezheti. Erre az időtartamra a rendes felmondás jogát Felek Bérbeadó számára kifejezetten kizárják. Bérbeadó akként nyilatkozik, hogy a felmondási jog ilyen mértékű kizárása érdekeit nem sérti, és nem tekinti olyan mértékű korlátozásnak, ami a szerződés érvénytelenségét, semmisségét eredményezné. Bérbeadói rendes felmondás gyakorlása esetén Bérbeadó a Bérlőt ért kár megtérítésére köteles.
17. Bármelyik Fél jogosult azonnali hatállyal felmondani a szerződést, ha: 

17. a másik Féllel szemben jogerősen csőd- vagy felszámolási eljárást rendelnek el, vagy ha a másik Fél végelszámolásáról dönt,

17. a másik Fél a jelen szerződésben vagy jogszabályban foglalt lényeges kötelezettségét súlyosan vagy ismételten megszegi.

Rendkívüli felmondási oknak minősül különösen, ha Bérlő a bérleti díjjal tartozik és azt az arra irányuló írásbeli felszólítás kézhezvételét követő 15 napon belül sem egyenlíti ki. Rendkívüli felmondási okok továbbá az Ingatlan rendeltetésellenes, vagy nem a Szerződés céljának megfelelő használata, engedély nélküli átalakítása.
Az azonnali hatályú rendkívüli felmondást a felmondó fél indokolni köteles és az csak írásban érvényes. 

18. A bérleti jogviszony megszűnése esetén a Bérlő a Bérleményt a rendeltetésszerű használattal járó elhasználódás mértékének megfelelő állapotban köteles a Bérbeadó birtokába visszaadni.
19. Szerződő Felek megállapítják, hogy jelen szerződés aláírásáig Bérbeadó Bácsalmás Város Önkormányzata TOP 1.1.1-15-BK1-2016-00008 azonosító számú pályázatának Irányító Hatósága (IH) a szerződést még nem hagyta jóvá. Amennyiben az IH jelen bérleti szerződés tartalmában módosítást ír elő, a Szerződő Felek azt figyelembe véve jelen szerződés módosítására vállalnak kötelezettséget.
20. Jelen szerződés 2025. június 1. napján lép hatályba. 
A jelen szerződésben nem szabályozott kérdések tekintetében a Polgári Törvénykönyvről szóló 2013. évi V. törvény, valamint Magyarország mindenkor hatályos vonatkozó jogszabályi rendelkezései irányadóak. 
Jelen, magyar nyelven, négy (4) eredeti példányban készült szerződés tartalmát Felek elolvasás és értelmezés után, mint szerződéses akaratukkal mindenben megegyezőt, saját kezűleg jóváhagyólag írják alá, és aláírásukkal igazolják, hogy a szerződés kettő példányát átvették.
Bácsalmás, 2025. május ……………….
	……………………………….
Bérlő
	…………………………………..............
Bérbeadó


                   




  
    Bácsalmás Város Önkormányzata

            

                                            Németh Balázs polgármester

